પુસ્તકના અનુવાદક સુધાબહેન મહેતાએ આપેલી માહિતી પ્રમાણે ઓગસ્ટના વરસાદના દિવસોમાં પુસ્તક વિમોચનનો જાહેર કાર્યક્રમ કરવો ઇચ્છનીય ના ગણાય પરંતુ કામકાજમાં વ્યસ્ત - રત ડૉ. કુરિયનને એ દિવસોમાં જ અનુકૂળતા હોવાથી પ્રકાશકે ચોમાસામાં કાર્યક્રમ આયોજિત કરવાનું જોખમ લીધું. આગલી રાતથી પડતા વરસાદને કારણે વિમોચન કરનાર ડૉ. ગુણવંત શાહ વડોદરાથી ન આવી શક્યા એટલા પુરતો કાર્યક્રમમાં ફેરફાર થયો. સાથે એ પણ યાદ આવ્યું કે કાર્યક્રમમાં હું અમેરિકાથી પ્રકાશિત થતા સાપ્તાહિક 'ગુજરાત ટાઇમ્સ'ના પત્રકાર તરીકે સત્તાવાર ધોરણે હાજર હતો અને તેનું રિપોર્ટીંગ પણ કર્યું હતું.